

KLASA: 350-02/24-31/1

URBROJ: 2182-9-24-1

Oklaj, 10. lipnja 2024.

Na temelju članka 86. stavak 3. i članka 198. stavak 3. Zakona o prostornom uređenju („Narodne novine“, broj 153/13, 65/17,114/18, 39/19, 98/19, 67/23) i članka 25. Statuta Općine Promina (Službeno glasilo Općine Promia 1/21 i 4/21), Općinsko vijeće Općine Promina na 19. sjednici, održanoj 10. lipnja 2024. godine, donosi

**O D L U K U**

**o izradi Izmjena i dopuna Prostornog plana uređenja Općine Promina**

1. **PREDMET ODLUKE I POLAZNE ODREDBE**

**Članak 1.**

(1) Ovom Odlukom pokreće se postupak izrade Izmjena i dopuna Prostornog plana uređenja Općine Promina (V) (Službeno glasilo Općine Promina 13/22) - u daljnjem tekstu: Izmjene i dopune PPUO.

(2) Ovom Odlukom određuje se pravna osnova za izradu i donošenje, razlozi za izradu i donošenje, obuhvat, ocjena stanja u obuhvatu, ciljevi i programska polazišta, popis sektorskih strategija, planova, studija i drugih dokumenata propisanih posebnim zakonima u skladu s kojima se utvrđuju zahtjevi za izradu prostornih planova, način pribavljanja stručnih rješenja, popis javnopravnih tijela određenih posebnim popisima koji daju zahtjeve za izradu Izmjena i dopuna PPUO-a te drugih korisnika prostora koji sudjeluju u izradi, planirani rok za izradu Izmjena i dopuna PPUO-a, odnosno njegovih pojedinih faza, izvori financiranja izrade PPUO-a te druga pitanja od značaja za izradu Izmjena i dopuna PPUO-a.

1. **PRAVNA OSNOVA ZA IZRADU I DONOŠENJE IZMJENA I DOPUNA** **PPUO**

**Članak 2.**

(1) Pravna osnova za izradu i donošenje Izmjena i dopuna PPUO-a utvrđena je člancima 76. i 85. Zakona o prostornom uređenju („Narodne novine“, broj 153/13, 65/17, 114/18, 39/19, 98/19 i 67/23) – u daljnjem tekstu: Zakon.

(2) Pravilnik o prostornim planovima (NN 152/23).

(3) Nositelj izrade Izmjena i dopuna PPUO-a je Jedinstveni upravni odjel Općine Promina.

1. **RAZLOZI ZA IZRADU I DONOŠENJE IZMJENA I DOPUNA PPUO-a**

**Članak 3.**

(1) Izrada Izmjena i dopuna PPUO-a inicirana je od strane Općine Promina sukladno članku 85. Zakona a odnosi se na:

* usklađivanje sa Zakonom o prostornom uređenju i posebnim propisima
* usklađivanje sa Prostornim planom Šibensko kninske županije,
* usklađenje sa posebnim zahtjevima javnopravnih tijela,
* izrada Plana u sustavu e-planovi,
* korekcije granica građevinskih područja sukladno prispjelim zahtjevima i zakonskim mogućnostima,
* ažuriranje izgrađenosti, pri tome ne preispitujući važećim Planom utvrđene pretežito izgrađene dijelove naselja,
* označavanje lokacije postojećeg groblja,
* preispitivanje potrebe izrade UPU-ova,
* korekcija odredbi za provođenje u cilju postizanja veće kvalitete gradnje i života u naseljima (povećanje postotka zelenila, preispitivanje propisanih uvjeta gradnje; visina, Kig-a, Kis-a, udaljenosti, uvjeta rekonstrukcije; mogućnosti gradnje izvan granica građevinskog područja i dr.),
* po potrebi ostale manje korekcije.

1. **OBUHVAT IZMJENA I DOPUNA** **PPU-a**

**Članak 4.**

(1) Obuhvat Izmjena i dopuna PPUO-a odnosi se na područje Općine Promina.

1. **OCJENA STANJA U OBUHVATU IZMJENA I DOPUNA** **PPU-a**

**Članak 5.**

(1) Od donošenja posljednjih izmjena i dopuna PPUO-a javilo se niz inicijativa za izradu izmjena i dopuna od kojih je većina sadržana u razlozima za izradu navedenim u članku 3. ove Odluke te su zahtjevi označeni na grafičkim prikazima građevinskih područja i predstavljaju obvezu za preispitivanje u ovim Izmjenama i dopunama PPUO. Postoji potreba korekcije građevinskih područja, te posebno odredbi za provedbu u cilju unaprjeđenja stanja u prostoru te očuvanje poljoprivrednog i šumskog zemljišta od izgradnje.

1. **CILJEVI I PROGRAMSKA POLAZIŠTA IZMJENA I DOPUNA** **PPUO**

**Članak 6.**

(1) Osnovni ciljevi i programska polazišta Izmjena i dopuna PPUO koje je potrebno ostvariti u postupku izrade i donošenja Plana su prvenstveno:

* daljnji razvoj i komunalno opremanje naselja,
* omogućavanje primjerenih prostornih parametara za gradnju stambenih i ostalih građevina
* očuvanje poljoprivrednih, šumskih i ostalih negradivih površina,
* ublažavanje posljedica klimatskih promjena.

1. **POPIS SEKTORSKIH STRATEGIJA, PLANOVA, STUDIJA I DRUGIH DOKUMENATA PROPISANIH POSEBNIM ZAKONIMA KOJIMA, ODNOSNO U SKLADU S KOJIMA SE UTVRĐUJU ZAHTJEVI ZA IZRADU IZMJENA I DOPUNA** **PPU-a**

**Članak 7.**

(1) Prilikom izrade Izmjena i dopuna PPUO-a nije potrebna izrada stručnih podloga. Prije donošenja ove Odluke od strane Općinskog Vijeća provest će se postupak propisan člankom 86. stavku (3) Zakona.

1. **NAČIN PRIBAVLJANJA STRUČNIH RJEŠENJA**

**Članak 8.**

(1) Stručna rješenja osigurat će pravna osoba koja ispunjava uvjete za obavljanje djelatnosti prostornog uređenja propisane posebnim zakonom, a sukladno podacima, planskim smjernicama i dokumentaciji javnopravnih tijela određenih posebnim propisima.

1. **POPIS JAVNOPRAVNIH TIJELA ODREĐENIH POSEBNIM PROPISIMA KOJA DAJU ZAHTJEVE ZA IZRADU IZMJENA I DOPUNA PROSTORNOG PLANA UREĐENJA TE DRUGIH KORISNIKA PROSTORA KOJI SUDJELUJU U IZRADI IZMJENA I DOPUNA PPUO**

**Članak 9.**

(1) U postupku izrade i donošenja Izmjena i dopuna PPUO-a u sudjeluju javnopravna tijela određena posebnim propisima te drugi korisnici prostora i to davanjem zahtjeva (podataka, planskih smjernica i propisanih dokumenata) na način kako to propisuje članak 90. Zakona.

(2) Javnopravna tijela iz stavka 1. ovog članka obuhvaćaju:

1. Ministarstvo poljoprivrede, Uprava šumarstva, lovstva i drvne industrije

Planinska 2a, 10000 Zagreb

1. Ministarstvo poljoprivrede, Uprava za poljoprivredno zemljište, biljnu proizvodnju i tržište, Ulica grada Vukovara 78, 10000 Zagreb
2. Ministarstvo kulture, Uprava za zaštitu kulturne baštine, Konzervatorski odjel u Šibeniku

J. Čulinovića 1/3, 22000 Šibenik

1. Hrvatske vode, VGO Split

Vukovarska 35, 21000 Split

1. Hrvatske šume d.o.o., Uprava šuma Podružnica Split

Kralja Zvonimira 35/III, 21000 Split

1. Hrvatske ceste d.o.o., Sektor za razvoj i strateško planiranje, Odjel za razvoj i planiranje

Vončinina 3, 10000 Zagreb

1. Hrvatske ceste d.o.o., Tehnička ispostava Šibenik

Velimira Škorpika 27, 22000 Šibenik

1. Županijska uprava za ceste na području Šibensko-kninske županije

Velimira Škorpika 27, 22000 Šibenik

1. HŽ Infrastruktura d.o.o.

Mihanovićeva 12, 10000 Zagreb

1. HEP proizvodnja d.o.o.

Ulica grada Vukovara 37, 10000 Zagreb

1. Hrvatski operator prijenosnog sustava d.o.o.

Kupska 4, 10000 Zagreb

1. Hrvatska regulatorna agencija za mrežne djelatnosti

Roberta Frangeša Mihanovića 9, 10000 Zagreb

1. JU za upravljanje zaštićenim područjima i drugim zaštićenim dijelovima prirode Šibensko-kninske županije – Priroda

Prilaz tvornici 39, 22000 Šibenik

1. JU Zavod za prostorno uređenje Šibensko-kninske županije

Vladimira Nazora 1/IV, 22000 Šibenik

1. MUP – Ravnateljstvo civilne zaštite, Područni ured Split, Služba civilne zaštite Šibenik

Velimira Škorpika 5, 22000 Šibenik

1. HEP Operator distribucijskog sustava d.o.o., Elektra Šibenik

Ante Šupuka 1, 22000 Šibenik

1. Komunalno poduzeće d.o.o.

Trg Oluje 9, 22300 Knin

1. Grad Drniš

Trg kralja Tomislava 1, 22320 Drniš

1. Grad Knin

Dr. Franje Tuđmana 2, 22300 Knin

1. Općina Kistanje

Trg sv. Nikole 5, 22305 Kistanje

1. Općina Biskupija

Trg Ivana Meštrovića 2; Orlić, 22300 Knin

1. Općina Ervenik

Butiga br. 24 22306 Ervenik

(3) Javnopravna tijela iz stavka 2. ovog članka dužna su svoje zahtjeve (podatke, planske smjernice i propisane dokumente) iz stavka 1. ovog članka dostaviti u roku od 30 dana Nositelju izrade od dana dostave ove Odluke.

(4) Sukladno članku 88. Zakona, Nositelj izrade će o izradi Izmjena i dopuna PPU-a obavijestiti javnost objavom na mrežnoj stranici Općine Promina, Županije i kroz informacijski sustav putem Hrvatskog zavoda za prostorni razvoj.

(5) Odluka o izradi donosi se sukladno članku 86. stavak 3. Zakona po prethodno pribavljenom mišljenju sukladno posebnim zakonima kojima se uređuje zaštita okoliša i prirode.

1. **PLANIRANI ROK ZA IZRADU IZMJENA I DOPUNA PPUO ODNOSNO NJEGOVIH POJEDINIH FAZA I ROK ZA PRIPREMU ZAHTJEVA ZA IZRADU PLANA TIJELA I OSOBA ODREĐENIH POSEBNIM PROPISOM**

**Članak 10.**

(1) Za izradu Izmjena i dopuna PPUO, sukladno Zakonu o prostornom uređenju, određuju se sljedeći okvirni rokovi:

- za pribavljanje zahtjeva za izradu Izmjena i dopuna PPU-a 30 dana

- za izradu Prijedloga Izmjena i dopuna PPU-a za javnu raspravu i objavu javne rasprave 4,0 mjeseca od dana pribavljanja zahtjeva

- za provedbu javne rasprave 15 dana u slučaju da nije potrebna strateška studija

- za izradu izvješća o javnoj raspravi 15 dana od dovršetka javne rasprave

- za izradu i utvrđivanje Konačnog prijedloga Izmjena i dopuna PPU-a 20 dana od objave Izvješća o javnoj raspravi

- pribavljanje mišljenja od JU Zavoda za prostorno uređenje ŠKŽ

- suglasnost nadležnog Ministarstva

- izrada završnog elaborata Izmjena i dopuna PPUO-a, 5 dana od objave odluke o donošenju u službenom glasilu Općine Promina.

(2) Moguća su odstupanja od planiranih okvirnih rokova u slučaju nepredviđenih razrada, usuglašavanja i poslova tijekom izrade Izmjena i dopuna PPUO-a.

1. **IZVORI FINANCIRANJA IZRADE IZMJENA I DOPUNA PPUO-a**

**Članak 11.**

(1) Izrada Izmjena i dopuna PPU-a financira se iz proračuna Općine Promina za 2024. godinu.

1. **ZAVRŠNE ODREDBE**

**Članak 12.**

(1) Nositelja izrade Izmjena i dopuna PPUO-a obvezuje se da u roku od najmanje 8 dana od dana objave ove Odluke:

* sukladno članku 88. Zakona obavijesti javnost o izradi PPUO-a
* Javnopravnim tijelima iz članka 9. ove Odluke o izradi s pozivom da u roku od 30 dana dostave zahtjeve za izradu Izmjena i dopuna PPU-a.

**Članak 13.**

(1) Ova Odluka stupa na snagu osmog dana od dana objave u Službenom glasniku Općine Promina.

OPĆINSKO VIJEĆE

OPĆINA PROMINA

Predsjednica:

Davorka Bronić